FOTO: Prinses Charlene se broer trou in Monaco
JY LEES NOU FOTO: Prinses Charlene se broer trou in Monaco
Is dit jy, Britney Spears?
Prinses Charlene se broer Gareth Wittstock is op 3 September vanjaar getroud, berig Hello!.
Gareth en sy Ierse vrou, Roisin Galvin, is in ’n eenvoudige seremonie in die stadsaal in Monaco wettig getroud, waarna hulle ’n intieme diens in die St. Charles-kerk bygewoon het. Hul troudag was op Roisin se 28ste verjaardag en hulle het dit ná die formaliteite in vriende se restaurant gevier.
International Business Times berig dat die paartjie deur die burgemeester van Monaco, Georges Marsan, getroud is.
Charlene is die oudste en Gareth is die middelkind. Hul jongste broer, Sean, is in 2013 getroud.
Die volgende dag het die feestelikheid voortgegaan by die Grand-Hotel du Cap-Ferrat naby Nice. Prinses Charlene en haar man, prins Albert, was onder die gaste en hul Suid-Afrikaanse familie was ook teenwoordig. Gareth en Roisin se dogtertjie, Kaia-Rose, wat volgende maand twee word, was die blommemeisie.
Gareth en Roisin het vyf jaar gelede op haar heel eerste aand in Monaco ontmoet. Hy het in ’n eksklusiewe onderhoud aan Hello! vertel dat sy die perfekte vrou vir hom is en dat hy die dag vir haar so spesiaal moontlik wou maak.
Gareth werk in Monaco vir sy koninklike suster se stigting, Fondation Princesse Charlène de Monaco. Hy is ook die peetpa van prinses Charlene en prins Albert se dogter, Gabriella. Sy en haar tweelingbroer, Jacques, sal in Desember hul eerste verjaardag vier.
FOTO: Gareth Wittstock en Nerine Pienaar by die doop van prinses Gabriella en prins Jacques in Monaco Getty Images/Gallo Images
Kliek HIER vir nog foto's van Gareth en Roisin se troue.
Bronne: Hello! en International Business Times
’n Familietroue en ’n gala: Prinses Charlene se besige week
FOTO’S: Prinses Charlene se roerende toespraak te ere van prins Albert
FOTO’S: Prinses Charlene se tweeling word gedoop